cyanic-selkie/wikianc huggingface dataset:
প্রারম্ভিক মানব অভিপ্রয়াণ
ইউরোপ
আধুনিক মানব প্রজাতি হোমো স্যাপিয়েন্সের সবচেয়ে সাম্প্রতিক বিস্তৃতি হয়েছিল মধ্যপ্রাচ্য ও এশিয়ার কেন্দ্রীয় অঞ্চল থেকে আনুমানিক ৪০ হাজার বছর পুর্বে। এটা হয়েছিল বরফ যুগের উত্তরকালের বড় প্রাণী শিকারের সংস্কৃতি আত্তীকরণের ফলে। নিয়ান্ডারথালেরা তখনও মধ্যপ্রাচ্য ও ইউরোপে বাস করত এবং এসময় ইউরোপে আগত আধুনিক মানব প্রজাতির (ক্রো-ম্যাগনন বা ইউরোপের আধুনিক মানব প্রজাতি হিসেবে পরিচিত) সাথে তাদের আন্তঃপ্রজাতি প্রজনন খুব কমই হয়েছে বলা চলে। আইবেরিয়ান উপদ্বীপ ও মধ্যপ্রাচ্যের মত বেশ কিছু অঞ্চলে নিয়ান্ডারথাল এবং স্যাপিয়েন্স বা আধুনিক মানব প্রজাতির জনসংখ্যা সমভাবে মিশে গেছে।
ইউরোপ ও জনবসতিপুর্ণ পৃথিবীর অন্যান্য অংশের মধ্যে গুরুত্বপূর্ণ একটি পার্থক্য হল উত্তর অক্ষরেখা। নিয়ান্ডারথাল বা ক্রো-ম্যাগনন যে মানব প্রজাতিই হোক না কেন, প্রত্নতাত্ত্বিক নমুনাসমূহ এটা বলে, আনুমানিক ৪০ হাজার বছর পূর্বে আর্কটিক রাশিয়া তে মানুষ পৌঁছেছিল। থাম্ব|৩৫০০০ বছর আগে ইউরোপে সম্প্রসারণ ক্রো-ম্যাগননদেরকে শারীরতত্ত্বীয় ভাবে ইউরোপের প্রথম আধুনিক মানব প্রজাতি বলা হয়। আনুমানিক ৫০ হাজার বছর পুর্বে তারা ইউরেশিয়া অঞ্চলে ঢুকেছিল জাগরোস পর্বতমালা দিয়ে (যেটা বর্তমানে ইরান ও তুরস্কে র পুর্বাঞ্চল) । এদের দুইটি গ্রুপ ছিল, যাদের একটি গ্রুপ ভারত মহাসাগরের উপকূলীয় অঞ্চল ধরে দ্রুত বসতি স্থাপন করতে থাকে অন্যটি উত্তর দিকে মধ্য এশিয়ার সমতল ভূমিতে মাইগ্রেশন হতে থাকে। এই আধুনিক মানুষদের দল আনুমানিক ৪৩-৪৫ হাজার বছর আগে ইটালি ও ব্রিটেন আবিষ্কার করে এবং একইসাথে ৪০ হাজার বছর আগে আর্কটিক রাশিয়ায় পা রাখে।
ইউরাল পর্বতমালা র পশ্চিমাংশ জুড়ে মানব প্রজাতি কলোনি স্থাপন করে, এসময় তারা প্রধানত বল্গা হরিণ শিকার করত। কিন্তু এসময় তারা বেশ কিছু অভিযোজনগত প্রতিকূলতার সম্মুখীন হয়ঃ শীতকালে এই অঞ্চলের গড় তাপমাত্রা থাকত -২০ থেকে -৩০ ডিগ্রী সেলসিয়াস এবং এসময় উপযুক্ত জ্বালানী ও পর্যাপ্ত আশ্রয়েরও বেশ অভাব দেখা দিত। তারা এসময় পায়ে হেঁটে পথ চলত এবং শিকার হিসেবে গোত্রভূক্ত গবাদিপশুর পালের উপর খুব বেশি নির্ভর করত। এসকল প্রতিকূলতা কারিগরি আবিষ্কারের মাধ্যমে জয় করা সম্ভবপর হয়ঃ লোমশ পশুর চামড়া থেকে পরনের কাপড় তৈরির মাধ্যমে শীতের হাত থেকে রক্ষা, পশুর হাড় ব্যবহার করে আশ্রয় ও উনোন তৈরি করা এবং মাটিতে গর্ত করে পুরোপুরি বরফাচ্ছাদিত অংশে বরফের "সেলার" তৈরি করা, যেখানে হাড় ও খাবার মাংস সংরক্ষণ করা যায়।
ইটালির পাগলিচ্চি গুহার প্রত্নতাত্ত্বিক সাইট থেকে দুজন ক্রো-ম্যাগনন প্রজাতির মানুষের একটি মাইটোকন্ড্রিয়াল ডিএনএ সিকোয়েন্স আবিষ্কৃত হয়েছে যেগুলো প্রায় ২৩ থেকে ২৪ হাজার বছর পুরোনো। এই মাইটোকন্ড্রিয়াল ডিএনএ হ্যাপ্লোগ্রুপ এন ভুক্ত। থাম্ব|৩২৫০০ বছর আগে ইউরোপে সম্প্রসারণ
আনুমানিক ৪৫ হাজার বছর পুর্বে আধুনিক মানুষের বিস্তৃতি হয় এবং ১৫ থেকে ২০ হাজার বছর পুর্বে ইউরোপে পুরোপুরি মানব কলোনি বিস্তৃত হয়।
এই সময়ের ভিতর নিয়ান্ডারথাল প্রজাতি ধীরে ধীরে বসতি হারায়। আধুনিক মানুষের ইউরোপ দখল করতে বেশ সময় লেগেছিল ধারণা করা হয়। এটা অনুমান করা যায় যে, নিয়ান্ডারথাল এবং আধুনিক মানব প্রজাতি অঞ্চল দখলের প্রতিযোগিতায় লিপ্ত ছিল। নিয়ান্ডারথালদের মস্তিষ্ক আকারে বেশ বড় ছিল, শরীরের অন্যান্য গঠনেও তারা বৃহদাকার ছিল, তাদের শারীরিক কাঠামো হোমো স্যাপিয়েন্সের তুলনায় বেশ শক্তিশালী ছিল বলে ধারণা করা হয়। প্রায় ২ লক্ষ বছর ধরে ইউরোপে বসবাস করায় তীব্র শীতের আবহাওয়াতে তারা মানিয়ে যাবার জন্য উপযুক্ত প্রজাতিই ছিল। শারীরিক ভাবে আধুনিক মানব প্রজাতি যারা ক্রো ম্যাগনন হিসেবে পরিচিত, তাদের ছিল বিস্তৃত বাণিজ্যিক যোগাযোগ, উন্নততম প্রযুক্তি, এবং শারীরিক গঠন যা দৌড়ানোর উপযুক্ত। এসকল বৈশিষ্ট্য নিয়ান্ডারথালদের পরাস্ত করে ইউরোপ থেকে বাস্তুচ্যুত করে, যাদের সর্বশেষ বাসস্থান ছিল আইবেরিয়ান উপদ্বীপ। ২৫ হাজার বছর পূর্বের নিয়ান্ডারথালদের জীবাশ্ম নমুনা তাদের বিলুপ্ত হবার স্বাক্ষ্য দেয়। তাদের সর্বশেষ জনগোষ্ঠী ৩০ হাজার থেকে ২৪ হাজার বছর পূর্বে জিব্রাল্টারের দক্ষিণমুখী সমুদ্র উপকূলে পাহাড়ের গুহাগুলিতে বসবাস করত। থাম্ব|৩০০০০ বছর আগে ইউরোপে সম্প্রসারণজনসংখ্যা জিনতত্ত্বের লিংকেজ ডিসইক্যুইলিব্রিয়াম এর ব্যাপ্তি থেকে ধারণা করা হয়, আনুমানিক ৪৭ হাজার থেকে ৬৫ হাজার বছর পূর্বে ইউরপীয় পূর্বপুরুষে সর্বশেষ নিয়ান্ডারথাল জিনে র উপস্থিতি ছিল। নৃতাত্ত্বিক ও জীবাশ্ম নমুনা থেকে জানা যায়, আন্তঃপ্রজাতি প্রজনন সংঘটিত হয়েছিল পশ্চিম ইউরেশিয়ায়, সম্ভবত মধ্যপ্রাচ্যে। বিভিন্ন পর্যালোচনা বলে,উত্তর আফ্রিকার গ্রুপগু ইউরোপীয়দের তুলনায় পূর্ব এশিয়ায় নিয়ান্ডারথাল জিনের সংমিশ্রণ বেশি। উত্তর আফ্রিকার গ্রুপগুলোতে অন্যান্য নন-আফ্রিকার গ্রুপের মতই নিয়ান্ডারথালদের সাথে একই ডেরাইভড এলিলের উপস্থিতি লক্ষ্য করা যায়, যেখানে সাব-সাহারান আফ্রিকান গ্রুপ হল আধুনিক মানব প্রজাতির একমাত্র গ্রুপ, যাদের জিনে নিয়ান্ডারথালদের জিনের উপস্থিতি পাওয়া যায় না। নিয়ান্ডারথালদের সাথে সম্পর্কযুক্ত ডিস্ট্রোফিন জিনে বি০০৬ নামের একটি হ্যাপ্লোটাইপ এখনো সাহেল ও হর্ণ অভ আফ্রিকা অঞ্চলের দেশগুলোতে বিভিন্ন যাযাবর পশুপালক গোষ্ঠীর মানুষে দেখা যায়। তারা আফ্রিকার উত্তরাঞ্চলের জনগোষ্ঠীর অন্তর্ভূক্ত। সুতরাং, সাব-সাহারান আফ্রিকার উত্তর ও উত্তর-পূর্বের এসকল অঞ্চলে নিয়ান্ডারথাল বি০০৬ হ্যাপ্লোটাইপের উপস্থিতি প্রমাণ করে, এখানে জনসংখ্যায় নন-আফ্রিকান অঞ্চল থেকে মাইগ্রেশন হয়েছিল এবং আন্তঃপ্রজাতি প্রজনন হয়েছিল।
পূর্ব ও উত্তর এশিয়া
"তিয়ানুয়ান ম্যান" আনুমানিক ৪০ হাজার বছর পুর্বে চায়নাতে বসবাস করা এক মানব গোষ্ঠী, যাতে উল্লেখযোগ্য নিয়ান্ডারথাল জিনের সংমিশ্রণ লক্ষ্য করা যায়। প্রাচীন ওই গোষ্ঠীর মানুষে চালানো একটি ডিএনএ পরীক্ষালব্ধ পর্যালোচনা থেকে ২০১৭ সালে জানা যায়, এই মানবগোষ্ঠী আধুনিক এশিয়া ও আমেরিকার আদিবাসী জনগোষ্ঠীর সাথে সম্পর্কযুক্ত। ২০১৩ সালের একটি গবেষণা বলে, পূর্ব এশীয়দের ক্রোমোজমের থ্রিপি২১.৩১ অংশের সাথে ১৮ টি নিয়ান্ডারথাল জিনের সংমিশ্রণ রয়েছে যা নিয়ান্ডারথালদের সাথে আন্তঃপ্রজাতি প্রজননের ফলাফল। একমাত্র পূর্ব এশিয়দের জনসংখ্যায় নিয়ান্ডারথাল হ্যাপ্লোটাইপ সুষ্ঠভাবে গৃহীত হয়েছিল আনুমানিক ৪৫ হাজার বছর পূর্বে এবং ৩ হাজার থেকে সাড়ে ৩ হাজার বছর পূর্বে হঠাৎ এই অঞ্চলে জনসংখ্যায় বৃদ্ধির আগ পর্যন্ত এই সংমিশ্রণ চলছিল। পূর্ব এশিয়ার জনসংখ্যায় এই জেনেটিক সংমিশ্রণ ইউরেশিয়ার অন্যান্য অঞ্চলের জনসংখ্যার তুলনায় (ইউরোপ ও দক্ষিণ এশিয়ার জনসংখ্যা) বেশি হয়েছে। এই গবেষণা এটাই বলে পূর্ব এশিয়া ও আমেরিকার আদিবাসী জনগোষ্ঠীর পূর্বপুরুষদের সাথে নিয়ান্ডারথালদের আন্তঃপ্রজাতি প্রজনন হয়েছিল।
২০১৬ সালে জনসংখ্যা জিনতত্ত্বের একটি গবেষণা থেকে জানা যায়, পূর্ব এশিয়াতে প্রাচীনকালে জনবসতি সম্প্রসারণের মূলে ছিল জাপানের "আইনু" জনগোষ্ঠী। পূর্ব এশিয়ায় আধুনিক কৃষিজীবী জনগোষ্ঠীর তুলনায় আইনু জনগোষ্ঠী আরো প্রাচীন জনগোষ্ঠী যারা উত্তর-পূর্ব সাইবেরিয়ানদের সাথে প্রাক-প্রস্তর যুগের প্রাচীন সম্পর্কযুক্ত। ২০১৩ সালের এক গবেষণা বলে, মঙ্গোলীয়দের সাথে এদের বেশ কিছু ফিনোটাইপ বৈশিষ্ট্য মিলে যায় যেখানে ৩৫ হাজার বছর পূর্বে এক্টোডিসপ্লাসিন এ রিসেপ্টর জিনের বিবর্তন রয়েছে।
সর্বশেষ বরফ যুগ
থাম্ব|বার্গিনিয়া মাইগ্রেশন চিত্র
ইউরেশিয়া
আনুমানিক ২০ হাজার বছর পূর্বে, নিয়ান্ডারথালদের বিলুপ্তির প্রায় ৫ হাজার বছর পর, সর্বশেষ বরফ যুগ শুরু হয়, যা উত্তর গোলার্ধের অধিবাসীদেরকে বিভিন্ন আশ্রয়ের দিকে ধাবিত করে। সম্ভবত এই বরফ যুগে আশ্রয়ের জন্য মানব প্রজাতি অভিবাসনের মাধ্যমে অবশেষে ইউরোপকে দখল করে, আজকের দিনে সেই ঐতিহাসিক আর্কাইক জনগোষ্ঠী তাদেরই বংশধর। ইউরোপের জনগোষ্ঠীর সংমিশ্রণ পরবর্তীতে পাল্টে যায় দুটি অভিবাসনের জন্য; একটি হল নব্যপ্রস্তর যুগে মধ্যপ্রাচ্য থেকে আসা মানব বসতির সম্প্রসারণ এবং অন্যটি হল এরও পরে তাম্রযুগে ইন্দো-ইউরোপীয় সম্প্রসারণ। আর্কটিক বৃত্তের বেশ উপরে ৭১°উত্তর অক্ষরেখায় সাইবেরিয়া র ইয়ানা নদীতে একটি প্রস্তরযুগের প্রত্নতাত্ত্বিক সাইট বিদ্যমান, তেজস্ক্রিয়-কার্বন বয়স নির্ধারণ অনুযায়ী সাইটটি ওই বরফ যুগের, প্রায় ২৭ হাজার বছর পুরোনো। এই সাইট প্রমাণ করে আমাদের পূর্ববর্তী ধারণার চেয়েও আগে মানব প্রজাতি এরকম রূক্ষ, অধিক উচ্চ ও লেইট প্লাইস্টোসিন পরিবেশে জনবসতি স্থাপন করে।
আমেরিকাস
পালিও-ইন্ডিয়ান মানবগোষ্ঠীর উদ্ভব হয় মধ্য এশিয়া থেকে। এরা পূর্ব সাইবেরিয়া ও বর্তমান আলাস্কার মধ্যবর্তী বেরিঙ্গিয়া স্থল সংযোগ অতিক্রম করেছিল। মানুষ বরফ যুগের শেষ পর্যন্ত আমেরিকা মহাদেশের পুরোটা জুড়েই বসবাস করেছিল, আরো ভালভাবে বলতে গেলে বরফ যুগ শেষে বরফ গলার দিনগুলো পর্যন্ত, যা বর্তমান থেকে ২৩ হাজার বছরের পুরোনো নয়। আমেরিকা মহাদেশের দিকে পালিও-ইন্ডিয়ানদের অভিবাসন যাত্রা ও পুরো মহাদেশ জুড়ে ছড়িয়ে পড়ার সময় ও যাত্রাপথ সম্পর্কিত বিস্তারিত তথ্য সংগ্রহে গবেষণা ও পরীক্ষা-নিরীক্ষা এখনো চলমান।
তাদের অভিবাসন যাত্রার পথ নিয়ে বিতর্ক রয়েছে। প্রচলিত তত্ত্বানুযায়ী তাদের অভিবাসনের পথ তৈরি হয়েছিল প্লাইস্টোসিন বরফযুগের সময় সমুদ্রের উচ্চতা যখন কম ছিল তখন বর্তমানে প্রায় বিলুপ্ত হতে যাওয়া প্লাইস্টোসিন বৃহদাকার গবাদিপশুর পালের পথ অনুসরণ করার মাধ্যমে। এই পথ ছিল লরেন্টাইড ও করডিলেরান আইস শীট বা বরফাচ্ছাদিত পথের মধ্য দিয়ে যাওয়া একটি সরু বরফমুক্ত করিডোর। আরেকটি পথের কথা বলা হয়, যেটা হয় পায়ে হেঁটে অথবা প্রাচীন আমলের নৌকা চলা পথ, যা দিয়ে প্রশান্ত মহাসাগরের উপকূলে দক্ষিণ আমেরিকার চিলি পর্যন্ত বিস্তৃত ছিল। সমুদ্র উপকূলে দিয়ে অভিবাসনের কোন প্রত্নতাত্ত্বিক নমুনা যদি থেকেও থাকে, তা আজ সমুদ্রগর্ভে বিলীন কারণ অতীতের তুলনায় বর্তমানে সমুদ্র উচ্চতা বেড়েছে ১০০ মিটারের মত। সাম্প্রতিক গবেষণায় আমাজোনিয়াতে অস্ট্রালেশীয় আদিবাসী জিনের উপস্থিতি উপকূলীয় পথে অভিবাসনের তত্ত্বকে জোরালো সমর্থন দেয়।
হোলোসিন মাইগ্রেশন
থাম্ব|401x401পিক্সেল|এন লিনেজবাহী ওয়াই-ক্রোমোজোমের প্রাগৈতিহাসিক মাইগ্রেশন (১৮ থেকে ২২ হাজার বছর আগে) হোলোসিন কাল হচ্ছে চলমান ভৌগোলিক সময়কাল বা অধ্যায়। এর সূচনা হয়েছিল আনুমানিক ১২ হাজার বছর পূর্বে বরফ যুগের শেষ হবার পর থেকে। হোলোসিন পর্বে উষ্ণতা বৃদ্ধি পেতে শুরু করে, যে জলবায়ু পরিবর্তনের সূচনা ঘটে ৯ হাজার বছর পূর্বে। ভূ-তাত্ত্বিকভাবে উদ্বাস্তু অঞ্চলে বসবাসরত জনসংখ্যা এ সময়ে অভিবাসন শুরু করে। এই সময়ের ভিতরে স্থলভাগের প্রায় সবটুকু অঞ্চল হোমো স্যাপিয়েন্সের করায়ত্তে ছিল। যদিও বেশির ভাগ অঞ্চল তখনও বরফে আচ্ছাদিত ছিল। এই বরফাচ্ছাদিত অঞ্চলসমূহে নতুন করে জনবসতি স্থাপন শুরু হয়।
এই সময়কালে পৃথিবীর মধ্য দ্রাঘিমাংশের অঞ্চলসমূহ বা টেম্পারেট জোনে মধ্যপ্রস্তর যুগ থেকে নব্যপ্রস্তর যুগে পরিবর্তিত হয়। নব্য প্রস্তর যুগ পরবর্তীকালে প্রাচীন পৃথিবীতে ব্রোঞ্জ যুগের দ্বার উন্মুক্ত করে যে যুগে মানব সভ্যতায় আনুমানিক ৪ হাজার বছর পূর্বে নিকট প্রাচ্য ও চীনে লিখিত সভ্যতার ধারাবাহিক উত্থান পরিলক্ষিত হয়।
ধারণা করা হয়, মধ্যপ্রস্তর যুগ থেকে নব্য প্রস্তর যুগে এই বিরাট মাইগ্রেশন পৃথিবীর প্রধান প্রধান ভাষাসমূহের প্রাক-আধুনিক ভাষাবৈচিত্র্য তৈরিতে ব্যাপক ভূমিকা রেখেছিল। এই ভাষাসমুহের মধ্যে উল্ল্যেখযোগ্য হল- নাইজার-কংগো, নাইলো-সাহারান, আফ্রো-এশিয়াটিক, ইউরালিক, সাইনো-টিবেটিয়ান ও ইন্দো-ইউরোপীয় ভাষাগোত্রসমূহ। বিতর্কিত ও দূরবর্তী নস্ট্রাইটিক তত্ত্বের স্বীকার্যনুযায়ী ইউরেশিয়ার প্রধান প্রধান ভাষাসমূহের (সাইনো-টিবেটিয়ান বাদে) উদ্ভব হয়েছে হোলোসিন সময়কালের শুরুতে প্রচলিত একটিমাত্র আদিম কথ্য ভাষা থেকে।
ইউরেশিয়া
২০১৪ সালে জিনগত বিশ্লেষণের একটি নমুনা বলে, ইউরোপে বর্তমানে যে আদি জনগোষ্ঠী রয়েছে, তাদের তিনটি বংশগত ধারা রয়েছেঃ একটি হল পশ্চিমের শিকারী মানবগোষ্ঠী, যাদের উৎপত্তি ইউরোপের ক্রো-ম্যাগনন জনগোষ্ঠী থেকে, আরেকটি হল প্রাচীন ইউরোপের কৃষিজীবী মানবগোষ্ঠী, যারা নব্যপ্রস্তর যুগের বিপ্লবের সময় নিকট প্রাচ্য থেকে ইউরোপে আগমন করেছিল এবং প্রাচীন উত্তর ইউরেশিয় জনগোষ্ঠী যারা ইন্দো-ইউরোপীয়দের সম্প্রসারণের সময় ইউরোপে বসতি সম্প্রসারণ করেছিল।
সাব-সাহারান আফ্রিকা
পশ্চিম কিংবা মধ্য আফ্রিকায় নাইজার-কংগো মানবগোষ্ঠীর উদ্ভব হয় আনুমানিক ৬ হাজার বছর পুর্বে। তাদের বসতি সম্প্রসারণ হয়েছিল সাহেল অঞ্চলে কৃষি সম্প্রসারণের ফলে, যখন খ্রিষ্টপূর্ব ৩৯০০ সালে সবুজ সাহারা শুষ্ক হয়ে মরুভূমি হতে থাকে। বান্টু জাতিগোষ্ঠীর সম্প্রসারণের ফলে আফ্রিকার মধ্য, পূর্ব ও দক্ষিণাঞ্চলে বান্টু ভাষা ও সংস্কৃতি সম্প্রসারিত হতে থাকে এসব জায়গায় আগে থেকে বসবাস করা জনগোষ্ঠীকে আংশিক অপসারণ করে। এই প্রক্রিয়া আফ্রিকার এই উত্তরাংশে শুরু হয়েছিল আজ থেকে ৩ হাজার বছর পুর্বে, যা দক্ষিণ আফ্রিকায় পৌঁছে প্রায় ১৭০০ বছর আগে।
প্রশান্ত মহাসাগরীয় দ্বীপপুঞ্জ
থাম্ব|396x396পিক্সেল|প্রশান্ত মহাসাগরের উপকূল জুড়ে অস্ট্রোনেশিয় জনগোষ্ঠীর ছড়িয়ে পড়া প্রশান্ত মহাসাগরীয় দ্বীপাঞ্চলসমূহ জনবসতিপূর্ণ হয় আনুমানিক খ্রিস্টপূর্ব ১৬০০ সাল থেকে ১০০০ খ্রিষ্টাব্দের মধ্যে। নিউ ক্যালিডোনিয়া র লাপ্টিয়া প্রত্নতাত্ত্বিক সাইটে লাপ্টিয়া জনগোষ্ঠীর সন্ধান পাওয়া যায়, যেখানে তাদের বৈশিষ্ট্যমন্ডিত মৃৎশিল্পের নমুনা দেখতে পাওয়া যায়। এরা মূলত ছিল অস্ট্রোনেশিয় ভাষাভাষি জনগোষ্ঠী যারা পরবর্তীতে ওশেনিয়া মহাদেশের নিকটে (পাপুয়া নিউগিনি ও সলোমন দ্বীপপুঞ্জ) স্থানান্তরিত হয় আনুমানিক ১৫০০ খ্রিস্টপূর্বাব্দে, যেখানে এদের সাথে পূর্বতন পাপুয়া জনগোষ্টীর সাথে সংমিশ্রণ হয় কিছুক্ষেত্রে। দূরবর্তী অঞ্চলে জলপথে ভ্রমনের কৌশল রপ্ত থাকায় এই জনগোষ্ঠী ওশেনিয়া মহাদেশের দুরবর্তী সব অঞ্চল যেমন ভানুয়াটু, নিউ ক্যালিডোনিয়াতে ১২০০ খ্রিস্টপূর্বাব্দে পৌঁছাতে সক্ষম হয়। এরপর তারা ফিজি, সামোয়া ও টোঙ্গা দ্বীপপুঞ্জে ও পা রাখে। খ্রিস্টপূর্ব প্রথম সহস্রাব্দে পলিনেশীয় দ্বীপপুঞ্জে র উপকূল তীরবর্তী এলাকাগুলোতে এক যাযাবর মানবগোষ্ঠীর বাস ছিল যারা সমুদ্রের উপর জীবিকা নির্বাহ করত। শুন্য বছর বা ইয়ার জিরোর মধ্যেই মাইক্রোনেশিয়া পুরোপুরি মানব বসতি হয়ে ওঠে। এরপর তাহিতি সহ গ্রীষ্মমন্ডলীয় পূর্ব পলিনেশিয়াও ৭০০ খ্রিষ্টাব্দের মধ্যে মানব বসতি হয়ে ওঠে। পলিনেশিয় অঞ্চলে সর্বশেষ মানব বসতি হলো নিউজিল্যান্ড, যেখানে ১৩০০ খ্রিষ্টাব্দে মানব বসতি স্থাপিত হয়।
ক্যারিবীয় দ্বীপপুঞ্জ
ক্যারিবীয় দ্বীপপুঞ্জ হল আমেরিকা মহাদেশের সর্বশেষ মানব বসতি স্থাপনার অঞ্চল। এদের ভিতর পুরোনো মানব বসতির অঞ্চল হল বৃহত্তর এন্টাইলস অঞ্চল (কিউবা ও হিসপানিওলা), যেখানে খ্রিস্টপূর্ব ৪০০০-৩৫০০ সালে মানব বসতি স্থাপিত হয় এবং যন্ত্রপাতি ব্যবহারের নমুনার তুলনামূলক পর্যালোচনা থেকে বোঝা যায় এই জনগোষ্ঠী ইউকাটান চ্যানেল অতিক্রম করে মধ্য আমেরিকা য় পৌঁছে। সকল প্রমাণাদি এটা উত্থাপন করে খ্রিস্টপূর্ব ২০০০ সাল ও তার পরবর্তীকালে সকল অভিবাসীগণ দক্ষিণ আমেরিকা থেকে অরিনোকো অঞ্চল হয়ে এসেছে। এই জনগোষ্ঠীর বংশধরদের মধ্যে তাইনো ও কালিনাগো জনগোষ্ঠীর পূর্বপুরুষরাও রয়েছে।
আর্কটিক
প্রারম্ভিক মানব মাইগ্রেশনের সর্বশেষ মানব বসতির মাইগ্রেশন হয় আর্কটিক অঞ্চলে।
আর্কটিক অঞ্চলের ক্ষুদ্র যন্ত্রপাতি সংস্কৃতি হিসেবে উত্তর আমেরিকা মধ্যাঞ্চল ও আর্কটিকের পূর্বাঞ্চলকে বলা হয়। এরা ২৫০০ খ্রিস্টপূর্বাব্দ পর্যন্ত বিদ্যমান ছিল। এই ক্ষুদ্র যন্ত্রপাতি সংস্কৃতির ছাপ আছে পালিও-এস্কিমো সংস্কৃতি সহ ইন্ডিপেন্ডেন্স সংস্কৃতি এবং প্রাক-ডোরসেট সংস্কৃতিতে।
ইনুইত সংস্কৃতির জাতিগোষ্ঠী থুল সংস্কৃতির বংশধর, যাদের উদ্ভব ঘটেছিল আলাস্কা র পশ্চিমাচল থেকে আনুমানিক ১০০০ খ্রিষ্টাব্দে এবং এরা ডোরসেট সংস্কৃতিকে সেসময় প্রতিস্থাপন করে।
তথ্যসূত্র
<references group="Mamontovaya Kurya: an enigmatic, nearly 40 000 years old Paleolithic site in the Russian Arctic" />
ইস্টার্ন মেট্রোপলিটান বাইপাস
ইস্টার্ন মেট্রোপলিটান বাইপাস (সংক্ষেপে ইএম বাইপাস) হল পশ্চিমবঙ্গের রাজধানী কলকাতা মহানগরীর উত্তর ও দক্ষিণাংশকে সংযোগকারী একটি প্রধান রাস্তা। উত্তর কলকাতার উল্টোডাঙা থেকে দক্ষিণ চব্বিশ পরগনা জেলার কামালগাজি পর্যন্ত মহানগরীর পূর্বপ্রান্ত বরাবর প্রসারিত ২১ কিলোমিটার দৈর্ঘ্যের এই রাস্তাটি ইস্টার্ন মেট্রোপলিটন বাইপাস নামে পরিচিত। পরবর্তীকালে কলকাতার সাথে দক্ষিণ চব্বিশ পরগনা জেলার দ্রুত যোগাযোগ ব্যবস্থার জন্য কলকাতা এবং দক্ষিণ চব্বিশ পরগনা জেলার সংযোগকারী হিসাবে কামালগাজী উড়ালপুল তৈরি করা হয়। কামালগাজি উড়ালপুলের পর থেকে বারুইপুর পর্যন্ত ১১ কিলোমিটার দৈর্ঘ্যের এই রাস্তাটি সাদার্ন বাইপাস নামে পরিচিত৷ ইস্টার্ন মেট্রোপলিটান বাইপাস কলকাতার একটি অত্যন্ত গুরুত্বপূর্ণ রাস্তা ও শহরের অর্থনৈতিক জীবনরেখা বলে বিবেচিত হয়। বর্তমানে হুগলি নদীর তীরে অবস্থিত ফলতার ফলতা রফতানি প্রক্রিয়াকরণ ক্ষেত্র বা ফলতা এক্সপোর্ট প্রসেসিং জোন (এফইপিজেড) পর্যন্ত রাস্তাটিকে প্রসারিত করার পরিকল্পনা গ্রহণ করা হয়েছে।
সংযোগকারী রাস্তা
right|300px|right|thumb| ইস্টর্না মেট্রোপলিটন বাইপাসের উপর একটি উড়ালপুল বেশ কয়েকটি ‘কানেকটর’ বা সংযোগকারী রাস্তা মহানগরীর কেন্দ্রীয় অঞ্চলগুলির সঙ্গে বাইপাসের যোগাযোগ রক্ষা করছে। এই কানেকটরগুলির মধ্যে পার্ক সার্কাস-বাইপাস সংযোগকারী জে বি এস হ্যালডেন অ্যাভেনিউ এবং গড়িয়াহাট-বাইপাস সংযোগকারী রাসবিহারী কানেকটর বিশেষভাবে উল্লেখযোগ্য। অন্যান্য কানেকটরগুলি হল : কামালগাজি-সোনারপুর কানেকটর, ঢালাই ব্রিজ-গড়িয়া স্টেশন কানেকটর, গড়িয়া-বৈষ্ণবঘাটা পাটুলি টাউনশিপ কানেকটর, নরেন্দ্রপুর কালীতলা-রাজপুর কানেকটর, সন্তোষপুর-যাদবপুর সংযোগকারী সন্তোষপুর অ্যাভিনিউ, ঢাকুরিয়া, সাউথ সিটি মল, লেক গার্ডেন্স সংযোগকারী প্রিন্স আনোয়ার শাহ রোড এবং মানিকতলা বাজার সংযোগকারী মানিকতলা কানেকটর।
জে বি এস হ্যালডেন অ্যাভেনিউ এবং ইএম বাইপাসের সংযোগস্থলে অবস্থিত কলকাতার অন্যতম প্রধান জাদুঘর সায়েন্স সিটি। রাসবিহারী কানেকটরটি কলকাতার অন্যতম প্রধান বেসরকারি চিকিৎসালয় রুবি জেনারেল হসপিটালের কাছে বাইপাসের সঙ্গে মিলিত হয়েছে। এছাড়াও বাইপাসের দুইপাশে গড়ে উঠেছে কলকাতার বহু দ্রষ্টব্যস্থল ও প্রতিষ্ঠান। এছাড়াও ইএম বাইপাস কলকাতার তথ্য প্রযুক্তি কেন্দ্র বিধাননগর এবং নিউ টাউনের প্রবেশপথ, এই কারণে বাইপাসকে কলকাতার অর্থনৈতিক পুনরুজ্জীবনের একটি প্রতীক হিসেবে গণ্য করা হয়ে থাকে।
ইস্টার্ন মেট্রোপলিটান বাইপাসের ধারে অবস্থিত কলকাতার গুরুত্বপূর্ণ প্রতিষ্ঠান, ভবন ও দ্রষ্টব্যস্থলগুলি হল:
এগুলি ছাড়াও সিলভার স্প্রিং, অভিস্তিকা, গ্রিনউড নুক, কলকাতা গ্রিনস, রাজাওয়াদা, উদয়ন ও হাইল্যান্ড পার্কের মতো বেশ কয়েকটি বিলাসবহুল আবাসন চত্বর ই এম বাইপাসের ধারে গড়ে উঠেছে।
শাহ মোহাম্মদ মসজিদ
শাহ মোহাম্মদ মসজিদ বাংলাদেশের কিশোরগঞ্জে অবস্থিত একটি প্রাচীন মসজিদ; যা ১৬৮০ সালে নির্মিত। মোঘল স্থাপত্যরীতি নির্মিত এই মসজিদটির মূল নাম শাহ মাহমুদ মসজিদ, কিন্তু ইউনেস্কো থেকে প্রকাশিত মুসলিম স্থ্যাপত্যের ক্যাটালগে একে "শাহ মোহাম্মদ মসজিদ" হিসাবে নির্দেশ করা হয়েছে।
ইস্টার্ন মেট্রোপলিটান বাইপাস
সংযোগকারী রাস্তা
বর্তমানে বাইপাসের চিংড়িঘাটা থেকে কামালগাজি পর্যন্ত অংশকে বিশ্ব বাংলা সরণির অন্তর্গত করা হয়েছে।
শাহ মোহাম্মদ মসজিদ
অবস্থান
এই মসজিদটি ঢাকা বিভাগের কিশোরগঞ্জ জেলার পাকুন্দিয়া উপজেলা সদর থেকে প্রায় ১১ কিলোমিটার দূরে মঠখোলা-মির্জাপুর-পাকুন্দিয়া সড়কের পাশে এগারসিন্দুর গ্রামে অবস্থিত।
ইতিহাস
মসজিদটির নির্মাতা বণিক শেখ মাহমুদ এবং তার নামেই মসজিদটির পরিচিতি; শেখ মাহমুদের উত্তরসূরিরা বসবাস করেন মসজিদের পাশেই।
বিবরণ
চারপাশে আড়াইফুটি দেয়াল ঘেরা একটি উঁচু প্লাটফর্মের উপর ১৬৮০ সালে নির্মিত এই মসজিদটিতে রয়েছে মোঘল শিল্পরীতি ও স্থানীয় শিল্পরীতির নিপুণ সমন্বয়। এক গম্বুজবিশিষ্ট বর্গাকৃতি এই মসজিদের প্রতিটি বাহুর দৈর্ঘ্য ৩২ ফুট, যার চার কোণায় আট কোণাকৃতির বুরুজ রয়েছে। মসজিদের ভিতর ও বাইরের রয়েছে পোড়ামাটির চিত্রফলক এবং পূর্বের দেয়ালে ৩টি দরজা ও ছনের কুটীরের ন্যায় অত্যন্ত আকর্ষণীয় একটি পাকা দোচালা ভবন রয়েছে। অনেক আগে মসজিদের চার কোণায় চারটি মূল্যবান প্রস্তর ফলক ছিল যা বর্তমানে লুন্ঠিত।
আয়ারল্যান্ড ইসলামী ফাউন্ডেশন
আয়ারল্যান্ড ইসলামী ফাউন্ডেশন  (আইএফআই; Fondúireacht Ioslamach na hÉireann) ১৯৫৯ সালে আয়ারল্যান্ডের মুসলিম শিক্ষার্থীদের দ্বারা সম্মিলিতভাবে গঠিত হয়। এই সমিতি ১৯৭৬ সালে আয়ারল্যান্ডের প্রথম মসজিদটি প্রতিষ্ঠা করে। এটি দেশের অন্যান্য শহরে মসজিদ স্থাপনেও সহায়তা করেছিল। বর্তমানে ফাউন্ডেশনের সদর দফতর ডাবলিন ৮, ১৬৩ দক্ষিণ সার্কুলার সড়কের পাশে থাকা ডাবলিন মসজিদ ও ইসলামী কেন্দ্রে অবস্থিত। আয়ারল্যান্ড ইসলামী ফাউন্ডেশন শুরু থেকেই আয়ারল্যান্ডের মুসলমানদের দাপ্তরিক প্রতিনিধি হিসাবে কাজ করে। এটি আয়ারল্যান্ডের মুসলমানদের ধর্মীয়, শিক্ষামূলক এবং সামাজিক প্রয়োজন দেখাশোনা করার ক্ষেত্রে ভূমিকা পালন করে।
কাজাখস্তানের জাতীয় পতাকা
১৯৯১ সালের ১৬ই ডিসেম্বর, কাজাখস্তানের সুপ্রিম সোভিয়েত (বা সর্বোচ্চ পরিষদ) পূর্ণ স্বাধীনতা ঘোষণা করে এবং সোভিয়েত ইউনিয়ন ত্যাগ করে। স্বাধীন হওয়া শেষ সোভিয়েত প্রজাতন্ত্র হিসাবে, কাজাখস্তান অল্প সময়ের জন্য সমগ্র সোভিয়েত ইউনিয়নের প্রতিনিধিত্ব করেছিল।
ঐতিহাসিকভাবে যাযাবর উপজাতি দ্বারা জনবহুল, কাজাখস্তান আজ ১৩০ টিরও বেশি জাতিগোষ্ঠীর আবাসস্থল। এই কারণে, বহুসাংস্কৃতিক উদযাপন স্বাধীনতা দিবসের উত্সবের একটি বড় অংশ।
কাজাখ পতাকা হালকা নীল এবং মাঝখানে সোনার সূর্য এবং ঈগল। পতাকার উত্তোলনের প্রান্ত বরাবর একটি সোনার ঐতিহ্যবাহী কাজাখ অলঙ্করণও রয়েছে। নীল পটভূমি প্রশান্তি, মঙ্গল এবং আকাশের নীচে যাযাবর মানুষ বসবাস করে, যখন সোনার ঈগল এবং সূর্য স্বাধীনতার জন্য দাঁড়িয়েছে।
কাজাখস্তানের বর্তমান পতাকাটি ১৯৯২ সালের ৪ঠা জুন তারিখ হতে প্রবর্তিত হয়। এর পূর্বে কাজাখস্তান সোভিয়েত প্রজাতন্ত্রের পতাকা ব্যবহার করা হতো।
বর্ণনা
পতাকাটির পটভূমি আকাশী নীল বর্ণের। এতে ৩২টি কিরণযুক্ত একটি সোনালী সূর্য, এবং তার নিচে একটি ঈগল পাখির ছবি রয়েছে। বাম দিকে জালের মতো একটি নকশা রয়েছে।
তাৎপর্য
জালের মতো নকশাটি প্রাচীন খান শাসক এবং কাজাখ জনগোষ্ঠীর প্রতীক। আকাশী নীল পটভূমিটি তুর্কি বংশোদ্ভূত নাগরিকদের চিহ্ন। তাতার, মঙ্গোল, উইঘুর, ও অন্যান্য তুর্কি বংশোদ্ভূত জনগোষ্ঠীর মধ্যে নীল বর্ণটি আকাশ দেবতার প্রতীক। আধুনিক কালের ব্যাখ্যানুসারে অবশ্য নীল বর্ণটি কাজাখস্থানের বিস্তৃত আকাশ এবং মুক্তির প্রতীক।
সোনালী ঈগল পাখিটি চেঙ্গিস খানের সাম্রাজ্যের প্রতীক। তিনি কাজাখস্থানের শাসক হিসাবে এরকম ঈগল খচিত একটি নীল বর্ণের পতাকা ব্যবহার করতেন।
নুরুন্নবী চৌধুরী শাওন
নুরুন্নবী চৌধুরী শাওন (জন্ম: ১ ডিসেম্বর ১৯৬৮) বাংলাদেশের ভোলা-৩ আসনের সংসদ সদস্য। তিনি ২০১০ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
জন্ম ও শিক্ষাজীবন
নুরুন্নবী চৌধুরী শাওনের পৈতৃক বাড়ি ভোলা জেলায়। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
কর্মজীবন
পেশায় ব্যবসায়ী নুরুন্নবী চৌধুরী শাওন রাজনীতির সঙ্গে সক্রিয় ভাবে যুক্ত আছেন। তিনি ২০১৯ সালে তৃতীয়বারের মতো সংসদ সদস্য নির্বাচিত হয়েছেন। এর পূর্বে ২০১০ সালে তিনি প্রথমবারের মতো সংসদ সদস্য নির্বাচিত হয়েছিলেন।
জো কুইগলি (মল্লক্রীড়াবিদ)
জো কুইগলি (জন্ম ৫ ডিসেম্বর ১৯৬১) একজন অবসরপ্রাপ্ত অস্ট্রেলীয় হাতুড়ি নিক্ষেপকারী।
তিনি ১৯৮৫ প্যাসিফিক কনফারেন্স গেমসে ব্রোঞ্জ পদক জিতেছিলেন এবং ১৯৮৬ কমনওয়েলথ গেমসে পঞ্চম স্থান অর্জন করেছিলেন। এখানেও তিনি গোলক নিক্ষেপে রৌপ্য পদক জিতেছেন।
টুংকু আম্পুয়ান নাজিহাহ
টুংকু আম্পুয়ান নাজিহাহ বিনতি আলমারহুম টুংকু বেসার বুরহানউদ্দিন (জাভি: تونكو امڤوان نجحة بنت المرحوم تونكو بسر برهانالدين; জন্ম ১ সেপ্টেম্বর ১৯২৩ ) হলেন নেগেরি সেম্বিলান-এর টুঙ্কু আম্পুয়ান। ’টুংকু আম্পুয়ান’ শব্দের অর্থ হল ‘দ্য রয়্যাল লেডি বা ’রাজকীয় নারী’। তিনি ১৯৬৭ থেকে ২০০৮ পর্যন্ত টুংকু আম্পুয়ান বেসার বা নেগেরি সেম্বিলানের রানী ছিলেন। তিনি ১৯৯৪ এবং ১৯৯৯ এর মধ্যে মালয়েশিয়ার রাজা পারমাইসুরি আগং (আক্ষরিক অর্থে দ্য সুপ্রিম লেডি কুইন) হিসাবেও দায়িত্ব পালন করেছিলেন। নাজিহার প্রাক্তন ইয়াং দি-পার্টুয়ান বেসার নেগেরি সেম্বিলান জনাব টুয়াংকু জাফর ইবনি আলমারহুম টুয়াংকু আব্দুল রহমানের সাথে বিয়ে হয়েছিল। টুয়াংকু জাফর হলেন টুংকু নাজিহার বোন, টু টুংকু কুরশিয়াহ বিনতি আলমারহুম টুংকু বেসার বুরহানউদ্দিনের সৎপুত্র, যিনিও নেগেরি সেম্বিলানের রানী ছিলেন। ১৯৬৭ সালে টুংকু নাজিহা তার বোন টুংকু দুরাহের স্থলাভিষিক্ত হন।
সামাজিক কাজে অবদান
টুংকু নাজিহাকে অ্যাসোসিয়েটেড কান্ট্রি উইমেন অফ দ্য ওয়ার্ল্ডের কমিটির সদস্য করা হয়েছিল। তিনি বিভিন্ন মহিলা সংগঠনের পৃষ্ঠপোষক ছিলেন যেমন নেগেরি সেম্বিলানের গার্ল গাইডস, ইসলামিক উইমেনস ওয়েলফেয়ার কাউন্সিল এবং উইমেন ইনস্টিটিউট। তিনি টুয়াংকু আম্পুয়ান ব্যাডমিন্টন দলের সভাপতি ছিলেন এছাড়াও মালয়েশিয়ার মহিলা হকি দল, মালয়েশিয়ার মহিলা ফুটবল দল, মালয়েশিয়ার মহিলা গলফ দল এবং মালয়েশিয়ান মহিলা গলফ অ্যাসোসিয়েশন (মালগা) এর পৃষ্ঠপোষক ছিলেন। তিনি ইউনিভার্সিটি সেইন্স ইসলাম মালয়েশিয়ার প্রথম চ্যান্সেলর হিসেবেও দায়িত্ব পালন করেন।
পারিবারিক জীবন
রাজকীয় এই দম্পতির তিন ছেলে ও তিন মেয়ে ছিল- তারা হলেন, টুংকু তান শ্রী নকিয়াহ, টুংকু দাতো' সেরি উতামা নাকিয়াউদ্দিন, টুংকু তান শ্রী দাতো' সেরি ইমরান, টুংকু পুয়ান শ্রী জওয়াহির, টুংকু দাতো' সেরি ইরিনাহ এবং টুংকু দাতো' সেরি নাজরুদ্দিন।
পুরস্কার এবং স্বীকৃতি
নাজিহাহ জীবিত অবস্থায় যেসব পুরস্কার এবং স্বীকৃতি পেয়েছিলেন সেগুলো হল, নেগেরি সেম্বিলান রয়্যাল ফ্যামিলি অর্ডারের সদস্য, নাইট গ্র্যান্ড কমান্ডার বা দাতো শ্রী পাদুকা অফ দ্য গ্র্যান্ড অর্ডার অফ টুয়াংকু জাফর, মালয়েশিয়ার রাজা পারমাইসুরি আগাং সম্মাননা, রাজার থেকে ক্রাউন অফ দ্য অর্ডার, কেদাহ রয়্যাল ফ্যামিলি অর্ডারের সদস্য, রয়্যাল ফ্যামিলি অর্ডার বা স্টার অফ ইউনূসের প্রাপক এবং নাইট গ্র্যান্ড কমান্ডার অফ দ্য অর্ডার অফ দ্য ক্রাউন অফ কেলান্টান বা "স্টার অফ মুহাম্মদ"।
তার নামে নামকরণ করা স্থানগুলো
তার নামে বেশ কয়েকটি স্থানের নামকরণ করা হয়েছিল, যার মধ্যে রয়েছে:
ঊষা গুহ
ঊষা গুহ ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।
রাজনৈতিক জীবন
১৯২১ সালে গান্ধীজীর আহ্বানে তিনি দেশাত্মবােধের প্রেরণা পান। ১৯৩০ সালে নােয়াখালিতে তিনি লবণ-সত্যাগ্রহ করেন। ১৯৩২ সালেও আইন-অমান্য আন্দোলনে তিনি অংশগ্রহণ করেন। ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। ১৯৩২ সালের আন্দোলনের সময়ের একটি ঘটনা উল্লেখযােগ্য। একদিন নবাবগঞ্জ থানার গালিমপুর গ্রামে একটি ঘরােয়া বৈঠক অনুষ্ঠিত হয় কর্মী সুনীতি বসু ও উষা গুহের উদ্যোগে। সেই সময়ে প্রায় দুইশত গুর্খা সৈন্য সেই বাড়ি ঘেরাও করে। তখন বিকাল ৪টা। পুলিস সুনীতি বসু ও উষা গুহকে গ্রেপ্তার করে নিয়ে হাঁটাতে আরম্ভ করে। প্রায় ৬-৭ মাইল হাঁটাবার পর রাত্রি আটটার সময় তাদের নবাবগঞ্জ থানায় নিয়ে যায়। তারপরে জঙ্গলের একটা নিবিড় বেতঝােপের মধ্যে তাদের দুজনকে ধাক্কা দিয়ে ঠেলে ফেলে তারা চলে যায়। বেতঝােপটা এত ঘন। ছিল যে, আকাশও দেখা যাচ্ছিল না, তার ভিতর থেকে বেরিয়ে আসাও অসম্ভব। ভাের হলে পুলিস দেখল যে, ঐ নিবিড় জঙ্গলের মধ্যে দুটি গান্ধী অনুগতা স্বদেশভক্ত নারী তখনও বেঁচে আছেন, বাঘে খায় নি। সেখান থেকে আবার তাদের থানায় নিয়ে যায়। থানাতে নিয়ে গিয়ে কুৎসিত গালাগালি করেও দারােগা তাদের মনােবল বিন্দুমাত্রও ক্ষুণ্ণ করতে পারে নি। কোর্টে মামলা শুরু হ’ল। তিনমাস হাজতবাসের পর তাদের প্রতি একশত টাকা জরিমানা দণ্ডের আদেশ হয়।
তাড়াশ সদর ইউনিয়ন
তালম বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
মাম্যারি পিক
মাম্যারি পিক আমেরিকা যুক্তরাষ্ট্রের আলাস্কার জুনাও সিটি এবং বরোতে একটি শীর্ষ সম্মেলন, যার উচ্চতা  , মামারী পিক হ'ল আলাস্কার ৩৫৮ তম উঁচপর্বত
এর নাম বর্ণনামূলক ভাবে করা হয়।
ভূপতি ভূষণ বর্মা
প্রাথমিক জীবন ও শিক্ষা
ভূপতি ভূষণ বর্মা ২৮ অক্টোবর, ১৯৫৮ খ্রিস্টাব্দে (১০ কার্তিক, ১৩৬৪ বঙ্গাব্দ) কুড়িগ্রাম জেলাধীন উলিপুর উপজেলার আঠারো পাইকা গ্রামে এক মধ্যবিত্ত পরিবারে জন্মগ্রহণ করেন। বাবা প্রয়াত নরেন্দ্রনাথ বর্মা ছিলেন স্কুল শিক্ষক এবং মা স্বর্গীয় কামাখ্যাময়ী আদর্শ গৃহিণী। বাবা-মায়ের ৭ সন্তানের মধ্যে শিল্পী ভূপতি ভূষণ বর্মা দ্বিতীয়। তিনি পেশায় একজন মাধ্যমিক স্কুল শিক্ষক। শিক্ষকতা দিয়ে পেশাজীবন শুরু হলেও তিনি ভাওয়াইয়া সঙ্গীত চর্চাকে মনে প্রাণে ধারণ ও লালন-পালন করেন।
তিনি ১৯৭৫ সালে এসএসসি, ১৯৭৯ সালে এইচএসসি এবং ১৯৮১ সালে বিএসসি পাস করেন। ১৯৮২ সালে তার গ্রামের দুর্গাপুর উচ্চ বিদ্যালয়ে শিক্ষক হিসাবে যোগদানের মাধ্যমে কর্মজীবন শুরু করেন। তিনি ১৯৯৩ সালে বিএড কোর্স সম্পন্ন করেন এবং ২০১৮ সালে শিক্ষকতা থেকে অবসর নেন।
দুই কন্যার জনক বর্মা ২০০৭ সালে তার স্ত্রী সাধনা রায় ক্যান্সারে মারা গেলে বিধ্বস্ত হয়ে পড়েন।
সংগীত জীবন
তিনি ১২ বছর বয়সে গান বাজানো শুরু করেন। গ্রামের লীলা কীর্তনের প্রধান গায়ক ছিলেন। ভাওয়াইয়া ছাড়াও তিনি বাউল গান, ভাটিয়ালী, জারি, সারি ও পালা গান করেন। গানের পাশাপাশি ভূপতি ভূষণ বর্মা তার এলাকায় বিভিন্ন সামাজিক কর্মকান্ড পরিচালনা করছেন। তিনিও দুস্থ শিল্পীদের পাশে দাঁড়িয়েছেন এবং বিভিন্ন ক্ষেত্রে আর্থিকভাবে সহযোগিতা করছেন।
অর্জন ও সম্মাননা
তিনি দেশ-বিদেশে ভাওয়াইয়া গান গেয়ে ৩৫টি স্মারক ও পদক পেয়েছেন। সংগীতে অবদান রাখায় পেয়েছেন ভাওয়াইয়া একাডেমি রংপুর কর্তৃক “আব্বাস উদ্দিন পদক”, পশ্চিমবঙ্গ মণীষি পঞ্চানন স্মৃতি রক্ষা কমিটি কর্তৃক সম্মাননা, প্রচ্ছদ, কুড়িগ্রাম কর্তৃক গুণী শিল্পী সম্মাননা পদক , রংপুর ক্ষত্রিয় সমিতির শততম বার্ষিকী সম্মাননা পদক। এছাড়াও ওস্তাদ মমতাজ আলী খান একাডেমি, বাংলাদেশ লোক সংগীত পরিষদ, সলিডারিটি কুড়িগ্রাম থেকে সম্মাননা পদক উল্লেখযোগ্য।
২০১৯ সালে প্রকাশিত হলো 'নিদান কালের বান্ধব' শিরোনামে এই ভাওয়াইয়া ভাস্কর ভূপতি ভূষণ বর্মা সংবর্ধনগ্রন্থ। লোকসংস্কৃতি গবেষক ড. এরশাদুল হকের সম্পাদনায় শিল্পীর ৬২তম জন্মবার্ষিকী উপলক্ষে প্রকাশিত এ বইটি ভাওয়াইয়া গানের বিষয়-আসয় নিয়ে একটি মূল্যবান প্রকাশনায় পরিণত হয়েছে, যা শিল্পী ভূপতি ভূষণ বর্মার জীবন ও কর্মের দলিল স্বরূপ।
কাজী নজরুল ইসলাম সরণি
কাজী নজরুল ইসলাম সরণি (পূর্বনাম ভিআইপি রোড) পশ্চিমবঙ্গের রাজধানী কলকাতা মহানগরীর একটি অত্যন্ত গুরুত্বপূর্ণ রাস্তা। বিশিষ্ট বাঙালি কবি কাজী নজরুল ইসলামের নামাঙ্কিত এই রাস্তাটি শহরের সঙ্গে নেতাজি সুভাষচন্দ্র বসু আন্তর্জাতিক বিমানবন্দরের সংযোগ রক্ষা করছে। উল্টোডাঙ্গা থেকে দমদমের নিকট যশোর রোড পর্যন্ত এই রাস্তাটি প্রসারিত। এর শেষপ্রান্তটি নেতাজি সুভাষচন্দ্র বসু আন্তর্জাতিক বিমানবন্দরের প্রবেশপথটি স্পর্শ করছে। সর্বদা দ্বিমুখী এই রাস্তাটির ধারে অবস্থিত উল্টোডাঙা, লেকটাউন, কৈখালি, বাগুইআটি, কেষ্টপুর ও তেঘড়িয়া।
ঘোষ
'ঘোষ'' উপনাম ও পদবি সনাতন ধর্মালম্বী (হিন্দু) বাঙ্গালী দের ব্যবহৃত। ঘোষ উপনাম মূলত সদগোপ, গোয়ালা । উওরে রাঢ়ী অঞ্চলে কিছু সংখ্যায় " রাজবংশীয় " সম্পাদক অন্তরভুক্ত । " ঘোষ " গোত্র মূলত সৌকালীন, কাশ্যপ, শাণ্ডিল্য ও আলিম্যান, কোচ যুক্ত <
সদগোপ এবং গোয়ালা ঘোষদের বিভিন্ন গোত্র হয়ে থাকে, যথা: মোদগল্য/মধুকুল্য, কাশ্যপ, শান্ডিল্য, নাগঋষি, আলিম্যান ইত্যাদি। অনেকে সদগোপকে গোয়ালা জাতির একটি উন্নততর শাখা মনে করেন। কিন্তু এদের পরস্পরের জাতিগত পেশার অমিল দেখা যায়।        কোচ রাজবাংশী ও  সদগোপরা কৃষিজীবি সম্প্রদায়, আর গোয়ালারা দুগ্ধব্যবসায়ী।
তথ্যসূত্র
অন্যান্য অনেক বাঙালী পদবীর মতো এই পদবীটিও অন্তঃনাম থেকে এসেছে বলে মনে করা হয়। অশ্বঘোষ, মিত্রঘোষ, বেদঘোষ, রুদ্রঘোষ, মন্ত্রঘোষ ইত্যাদি নামের প্রাচীন বাঙালিদের নামের শেষাংশ বংশ পরম্পরায় ব্যবহৃত হতে হতে ক্রমে পদবীতে রূপান্তরিত হয়েছে। কায়স্থ ঘোষ : বঙ্গদেশের সকল কায়স্থ ঘোষ সৌকালীন গোত্রীয় মকরন্দ ঘোষকে তাদের পূর্বপুরুষ হিসেবে মান্য করে থাকেন।
বঙ্গজ কায়স্থ ঘোষরা মকরন্দ ঘোষের পৌত্র চতুর্ভূজ থেকে বংশ গণনা করে থাকে। এদের কেউ কেউ কুলীন, কেউ কোনক্রমে কৌলীনত্ব রক্ষা করতে না পেরে অকুলীন শ্রেণীতে প্রবিষ্ট হয়েছেন।
ধ্রুবানন্দ মিশ্রের বঙ্গজ কায়স্থ ঘটককারিকায় ঘোষ বংশের পরিচয় লিখিত আছে -
মোস্তফা রেজা খান
মোস্তফা রেজা খান কাদেরী (১৮৯২—১৯৮১) ছিলেন একজন ভারতীয় মুসলিম পণ্ডিত, লেখক এবং সমগ্র ভারতের মুসলিমদের প্রধান মুফতি। তিনি তার অনুসারীদের কাছে মুফতি-এ-আযম হিন্দ (হিন্দুস্থানের প্রধান মুফতি) হিসাবে পরিচিত ছিলেন। ইসলামের প্রতি তার সেবার জন্য তিনি সমগ্র মুসলিম বিশ্বে শ্রদ্ধেয় ছিলেন।
জীবন
তিনি আরবি, উর্দু, ফারসি ভাষায় ইসলাম সম্পর্কিত বেশ কয়েকটি বই রচনা করেছিলেন এবং তার ফতোয়ার সংকলন ফতোয়া-ই-মোস্তফাভীয়া এ কয়েক হাজার ইসলামি সমস্যা নিয়ে রায় ঘোষণা করেন। হাজার হাজার ইসলামি পণ্ডিত তার আধ্যাত্মিক উত্তরসূরি হিসাবে গণ্য হয়েছিল। তিনি বেরেলিতে নিখিল ভারত জামাত রেজা-ই-মোস্তফার প্রধান নেতা ছিলেন, যা দেশভাগের পূর্বে ভারতে মুসলমানদের হিন্দু ধর্মে ধর্মান্তরিত করার শুদ্ধি আন্দোলনের বিরোধিতা করেছিল। ১৯৭৭ সালে ভারতে জরুরি অবস্থার সময় তিনি ভ্যাসেক্টমির বিরুদ্ধে ফতোয়া জারি করেছিলেন যা বাধ্যতামূলক করা হয়েছিল এবং মাত্র এক বছরে ৬২ লাখ ভারতীয় পুরুষকে নির্বীজন করা হয়েছিল। এই পরিস্থিতিতে মোস্তফা রেজা খান শ্রীমতী ইন্দিরা গান্ধীর ভারত সরকার প্রদত্ত এই আদেশের বিপক্ষে বিরোধিতা করেছিলেন।
কর্ম
রেজা খান তার জীবদ্দশায় বেশ কয়েকটি বই লিখেছিলেন:
শিষ্য
তার শিষ্যগণ:
সিদ্দিক হোসেন
সিদ্দিক হোসেন বাংলাদেশের রংপুর জেলার রাজনীতিবিদ যিনি তৎকালীন রংপুর-৮ আসনের সংসদ সদস্য ছিলেন।
প্রাথমিক জীবন
সিদ্দিক হোসেন রংপুর জেলায় জন্মগ্রহণ করেন।
রাজনৈতিক জীবন
সিদ্দিক হোসেন মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-৮ আসন থেকে সংসদ সদস্য নির্বাচিত হন।
সরস্বতী সাহা (দে)
সরস্বতী দে-সাহা (জন্ম: ২৩শে নভেম্বর ১৯৭৯) ত্রিপুরার একজন ভারতীয় প্রাক্তন ট্র্যাক এবং ফিল্ড স্প্রিন্টার । ২২ আগস্ট ২০০২- এ লুধিয়ানায় অনুষ্ঠিত জাতীয় সার্কিট অ্যাথলেটিক সভাটিতে তিনি ২০০ মিটার জাতীয় রেকর্ড গড়েন রেকর্ড গড়ার পথে তিনি জুলাই ২০০০ সালে রচিতা মিস্ত্রি দ্বারা করা পূর্ববর্তী রেকর্ডটি ভেঙেছিলেন। এটি করতে গিয়ে সরস্বতী ২০০ মিটারে ২৩-সেকেন্ডের বাধা পের হওয়া প্রথম ভারতীয় মহিলা হন। তার কর্মজীবনের উল্লেখযোগ্য সাফল্য হল ২০০২ সালের বুসান এশিয়ান গেমসে তিনি স্বর্ণপদক জিতেছিলেন ।
সরস্বতী ১৯৯৯ সালের অ্যাথলেটিক্সের এশিয়ান চ্যাম্পিয়নশিপে পিটি উষা, ইবি শায়লা এবং রচিতা মিস্ত্রি র সাথে ৪ × ১০০ মিটার রিলেতে ভারতের প্রতিনিধিত্ব করেছিলেন যেখানে তার দল ৪৪.৪৩ সেকেন্ডের জাতীয় রেকর্ড গড়ার পথে স্বর্ণপদক জিতেছিল। পরে ২০০২ সিডনি অলিম্পিকের ৪ x ১০০ মিটার রিলেতে সরস্বতী সহ দলটি ৪৫২০ সেকেন্ডে দৌড় শেষ করে এবং চূড়ান্ত পর্যায়ে উঠতে ব্য্ররথ হয় । ২০০৪ এথেন্স অলিম্পিকে তিনি ২০০ মিটারেও অংশ নিয়েছিলেন, যেখানে তিনি ২৩.৪৩ সেকেন্ডে দৌড় শেষ করেন এবং চূড়ান্ত পর্যায়ে উঠতে ব্যার্থ হন।
২০০২ সালে, ক্রীড়াক্ষেত্রে তার অবদানের জন্য তাঁকে অর্জুন পুরস্কার দেওয়া হয়েছিল। বুশান এশিয়ান গেমসের পরে অ্যকিলিস টেন্ডনে চোটের কারণে ২০০৬ সালের জুলাইয়ে সরস্বতী প্রতিযোগিতামূলক অ্যাথলেটিকস ছেড়ে দেন।
জামা রেলওয়ে স্টেশন
জামা রেলওয়ে স্টেশন (স্টেশন কোড JAMA) হল জাসিদিহ-রামপুরহাট সেকশনে ভারতের ঝাড়খণ্ড রাজ্যের দুমকা জেলার জামা শহরে পরিষেবা প্রদান করে। এটি ভারতীয় রেলওয়ের পূর্ব রেলওয়ে জোনের আসানসোল রেলওয়ে বিভাগে অবস্থিত। এটির গড় উচ্চতা ।
জামা রেলওয়ে স্টেশনটি নিকটবর্তী গ্রাম জারপুরা, ঘোরিবাদ, সিলান্দাহ, বেলকুপি, সুগনিবাদের সাথে রেল সংযোগ প্রদান করে।
ইতিহাস
২০১১ সালে জামা রেলওয়ে স্টেশন চালু হয়। জাসিডা জংশন থেকে দুমকা পর্যন্ত অংশটি জুলাই ২০১১ সালে চালু হয়।
ট্রেন
জাসিডি জংশন এবং দুমকার মধ্যে একটি এক্সপ্রেস এবং তিনটি যাত্রীবাহী ট্রেন জামা রেলওয়ে স্টেশনে থামে।
হিমালয়ান থর
হিমালয়ান থর হরিণ (Hemitragus jemlahicus) বৃহৎ প্রজাতির হরিণ, যা ভারত ও নেপালের হিমালয় অঞ্চলে দেখতে পাওয়া যায়। পশ্চিম হিমালয়ে এর পরিচিতি থর হিসাবে। শিকার ও খাদ্যাভাবে এদের সংখ্যা ক্রমশঃ কমে যাচ্ছে। ওয়ার্ল্ড কনজারভেশন ইউনিয়ন (আইইউসিএন) এর তালিকায় থরকে প্রায়-বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে।
বিবরণ
এদের মাথা ছোট, কানগুলি ছোট ও তীক্ষ্ণ হয়ে থাকে। এদের চোখ বড় এবং শিং এর আকারে পুরুষ ও স্ত্রীদের মধ্যে তারতময় থাকে। এদের শিং এর সর্বাধিক দৈর্ঘ্য হয় ৪৬সেমি। স্ত্রী প্রজাতির চেহারা অপেক্ষাকৃত ছোট হয়। গড়পড়তা পুরুষের ওজন হয় ৭৩কেজি এবং স্ত্রীদের ওজন হয় ৩৬কেজি।
এদের বহিরাঙ্গ হিমালয়ের কর্কশ আবহাওয়ার সঙ্গে অত্যন্ত সুচারু রূপে অভিযোজিত হয়ে থাকে। এদের ঘন লালচে লোম শীতকালে তীব্র ঠাণ্ডার হাত থেকে এদের বাঁচিয়ে রাখে। শিটের শেসে লোমগুলি পাতলা হয়ে যায় এবং এদের রংটাও ফিকে হয়ে আসে।
এদের পায়ের আঙ্গুল জোর সংখ্যক, যা এদের রুক্ষ অথবা মসৃণ অঞ্চলে চলাফেরায় সাহায্য করে। এদের খুরের তলায় রবারের মত অংশ থাকে যা মসৃণ পাথরগুলিকে আঁকড়ে ধরতে সাহায্য করে। খুরের বাইরের দিকে কেরাটিন প্রোটিন খুরকে টেঁকসই করে তোলে যা রুক্ষ জমিতে সাবলীল ভাবে চলা ফেরা করতে বিশেষভাবে সাহায্য করে।
এদের জীবৎকাল সাধারণত ১৪-১৫ বছর হয়। যদিও পুরুষদের থেকে স্ত্রীদের জীবৎকাল বেশি হয়ে থাকে।
শ্রেণীবিন্যাস
থর কথাটি নেপালি কিন্তু ইংরিজিতে প্রথম ব্যবহার ১৮৩৫ সালে। এরা Artiodactyla বর্গের প্রাণী যারা জোড় সংখ্যক আঙ্গুলের অধিকারী স্তন্যপায়ী প্রাণীদের গোত্রে পড়ে। এদের নিকট আত্মীয় Caprinae উপপরিবারের অন্তর্গত ভেড়া ও ছাগল।
বাস্তুসংস্থান
এদের জীবনযাত্রা শীতল আবহাওয়ায় এবং পাথুরে অঞ্চলে থাকার জন্য অভিযোজিত হতে থাকে। হিমালয় অঞ্চলে ২৫০০ থেকে ৫০০০ মিটারের মধ্যে এদের দেখতে পাওয়া যায়। এরা বিভিন্ন রকমের খাদ্যাভাসে অভ্যস্ত থাকে। শীতকালে বরফ পড়ে যখন পাহাড়ের উপরদিক ঢেকে যায় তখন এরা অপেক্ষাকৃত নিচু অঞ্চলের পাহাড়ের ঢালে নেমে আসে।
পুরুষ হিমালয়ান থরকে পছন্দসই স্ত্রী সঙ্গীর সঙ্গে মিলিত হওয়ার জন্য অন্য পুরুষ সঙ্গীদের সাথে লড়াই করতে হয়। এই লড়াইয়ে বিশেষ ভূমিকা নেয় শক্তিশালী চেহারা, বড় শিং, আগাসন। এক্ষেত্রে লোমের রং বিশেষ ভূমিকা পালন করে। হালকা লোমওলা পুরুষরা বেশিবার মিলিত হওয়ার সুযোগ পায়। এদের শিংগুলি শত্রুদের হাত থেকে আত্মরক্ষার অস্ত্র হিসাবে এবং সঙ্গিনীকে প্রভাবিত করার উদ্দেশ্যে ব্যবহৃত হয়ে থাকে।
প্রজননকাল
এরা মূলত বহুগামী হয় এবং পুরুষদের ক্ষেত্রে প্রবল প্রতিদ্বন্দ্বিতার মাধ্যমে স্ত্রী থরকে অর্জন করতে হয়। কমবয়সী পুরুষ থরেরা বেশি বয়স্ক ও বড় চেহারার পুরুষদের অনুপস্থিতির সুযোগকে কাজে লাগিয়ে স্ত্রীদের সাথে মিলিত হয়ে থাকে। যোগ্যতার মাপকাঠি হিসেবে পুরুষরা নিজেদের মধ্যে যে লড়াইটা করে সে ক্ষেত্রে ধরা হয় আকৃতি, ওজন এবং টেস্টোস্টেরণের মাত্রা। এছাড়া আশ্চর্যজনকভাবে লোমের রং এই প্রতিযোগিতায় এক বিশেষ মাপকাঠি হিসেবে পরিগণিত হয়। স্ত্রী থরেদের গর্ভধারণকাল সাধারণত ১৮০-২৪২ দিন হয়ে থাকে।
আচরণ
এরা অত্যন্ত ক্ষিপ্র ও গতিশীল হওয়ার জন্য আক্রমণাত্মক প্রজাতি হিসাবে গণ্য হয়ে থাকে। রাতের দিকে এরা অপেক্ষাকৃত নিচু জায়গায় চলে আসে যেখানে খাদ্য ও জলের প্রাচুর্য থাকে। দিনের বেলায় এরা উচ্চ পর্বতঢালে বিশ্রামের জন্য চলে যায়। এইভাবে এরা শত্রুদের আক্রমণের মোকাবিলা করা ছাড়াও বিস্তীর্ণ অঞ্চলের খাদ্য ও জলের ভাণ্ডারের উৎস সম্বন্ধে ওয়াকিবহাল থাকে।
খাদ্যাভ্যাস
এরা তৃণভোজী প্রাণী। এদের খাদ্য মূলত ঘাস, পাতা এবং ফল। এরা মূলত গুল্মজাতীয় এবং বৃক্ষময় উদ্ভিদ খেতে পছন্দ করে। যদিও এদের খাদ্যের ৭৫ শতাংশই ঘাস জাতীয় হয়ে থাকে। অধিকাংশ বোভিড পরিবারের অন্তর্গত প্রাণীদের মতই এরাও রোমন্থনকারী পশু এবং এদের পাচনতন্ত্র জটিল হয়ে থাকে।
বর্তমান অবস্থা
ওয়ার্ল্ড কনজারভেশন ইউনিয়ন (আইইউসিএন) এর তালিকায় থরকে প্রায়-বিপদগ্রস্ত প্রাণীদের শ্রেণীতে অন্তর্ভুক্ত করা হয়েছে।
অ্যাডাম রাটার
অ্যাডাম রাটার (জন্ম ২৪ ডিসেম্বর ১৯৮৬, সিডনি, অস্ট্রেলিয়া ) একজন অস্ট্রেলিয়ান রেসওয়াকার । তিনি ২০০৮ গ্রীষ্মকালীন অলিম্পিকে ৫০ কিমি হাঁটার এবং ২০১২ গ্রীষ্মকালীন অলিম্পিকে ২০ কিমি হাঁটার প্রতিযোগিতায় অংশ নিয়েছিলেন কিন্তু কোনো দৌড়ই শেষ করতে পারেননি।
মারুনি
মারুনি মাগার সম্প্রদায়ের একটি নেপালি লোকনৃত্য। নেপালের পাশাপাশি এটি ভারতের (দার্জিলিং, আসাম, সিকিম), ভুটান এবং মায়ানমারের নেপালি ভাষাভাষী সম্প্রদায়ের মধ্যে জনপ্রিয়। এটি এই অঞ্চলে বসবাসকারী নেপালি সম্প্রদায়ের প্রাচীনতম এবং সবচেয়ে বিখ্যাত নৃত্যগুলির মধ্যে একটি, যা মূলত দশাইন এবং তিহার উৎসবের অংশ হিসাবে নৃত্য করা হয়েছিল। সমৃদ্ধ অলঙ্কার দিয়ে রঙিন পোশাক পরে, নৃত্যশিল্পীরা "মন্দের উপর ভালর বিজয়" স্মরণে নৃত্য করেন, সাথে ঐতিহ্যবাহী নেপালি নওমতি বাজা অর্কেস্ট্রা থাকে। সুদূর অতীত থেকে বর্তমান মুহূর্ত পর্যন্ত মাগার সম্প্রদায়ের অন্যতম গুরুত্বপূর্ণ পরিচয় মারুনি নাচ। সাম্প্রতিক বছরগুলিতে, নাচটি বিলুপ্তির ঝুঁকিতে পড়েছে, কারণ তরুণদের এটি শেখার আগ্রহ নেই। এই ভয় কিছু সম্প্রদায়কে একত্রিত করতে শুরু করেছে।  আজ, সম্প্রদায়টি তার তরুণদের মারুনি নাচ সংরক্ষণের জন্য চাপ দিচ্ছে।
ইতিহাস
নৃত্যটি মাগার সম্প্রদায়ের সাথে উদ্ভূত হয়েছিল এবং পরে, বিভিন্ন সম্প্রদায়ের লোকেরা এটি গ্রহণ করতে শুরু করে। পশ্চিম নেপালে নাচ করা মারুনি অন্যান্য জায়গার চেয়ে আলাদা। মারুনি এবং সোরাথি নৃত্য পশ্চিম নেপালে মাগার সম্প্রদায় দ্বারা তৈরি করা হয়েছিল, এবং পূর্ব নেপালে অভিবাসিত মাগাররা সেখানেও নৃত্য পরিবেশন করার সাথে সাথে ছোট ছোট পরিবর্তন করতে শুরু করেছিল। আজকাল গুরুং, কিরাত এবং খাসের মতো অন্যান্য সম্প্রদায়গুলিও বিভিন্ন অনুষ্ঠানে মারুনি নৃত্য করে। বালিহাং উৎসবে, মারুনি, সোরাথি এবং হুরা (পূর্ব মাগারদের দ্বারা সঞ্চালিত নৃত্য যা দেউসি নাচ নামেও পরিচিত) পরিবেশিত হয়।
ওগানেসন
ওগানেসন একটি হল কৃত্রিম রাসায়নিক উপাদান, পর্যায়সারণীর সবচেয়ে ভারী মৌল। এটি একটি তেজস্ক্রিয় মৌল। এর পারমাণবিক সংখ্যা ১১৮। এর প্রতীক Og । এটা রাশিয়া এবং আমেরিকার বিজ্ঞানীদের প্রচেষ্টায় রাশিয়ার ডুবনা শহরে জয়েন্ট ইনস্টিটিউট ফর নিউক্লিয়ার রিসার্চ (JINR) ২০০২ সালে প্রথম শনাক্ত করে। ২০১৫ সালে, আন্তর্জাতিক বিশুদ্ধ ও ফলিত রসায়ন সংস্থা এবং আন্তর্জাতিক বিশুদ্ধ ও ফলিত পদার্থ সংস্থা যৌথভাবে একে নতুন চারটি মৌলের একটি বলে স্বীকৃতি দেয়। ২০১৬ সালের ২৮ নভেম্বর একে আনুষ্ঠানিক ভাবে নাম প্রদান করে।  রাশিয়ার বিজ্ঞানী এবং আবিষ্কারক দলের প্রধান ইউরি ওগানেসিয়ান এর নামে মৌলের নামকরণ করা হয়। এটা দ্বিতীয় মৌল, যার নামকরণ একজন জীবিত মানুষের নামে রাখা হয়, অন্য মৌলটি হল সিবোর্গিয়াম। থাম্ব|ওগানেসন ওগানেসন জানা মৌল গুলোর মধ্যে সবচেয়ে বেশি পারমাণবিক সংখ্যা এবং পারমাণবিক ভর বিশিষ্ট। তেজস্ক্রিয় ওগানেসন খুবই অস্থায়ী এবং ২০০৫ এর আগ পর্যন্ত মাত্র ৪ টি সমস্থানিক আবিষ্কার হয়।
সালমা উম্মে আল-খায়ের
সালমা উম্মে আল-খায়ের বিনতে শাখার প্রথম খলিফা আবু বকরের মা ছিলেন।
জীবনী
সালমা ছিলেন কুরাইশের তায়েম গোত্রের শাখার ইবনে আমির ইবনে আমরের কন্যা এবং তার চাচা উসমান ইবনে আমিরের ভাই, যিনি পরবর্তীতে 'আবু কাহাফা' নামে পরিচিত ছিলেন। তার উপাধি ছিল উম্মআল-খায়ের ("কল্যাণের মা")।
সালমা ও আবু কুহাফার বেশ কয়েকটি ছেলে ছিল যারা শৈশবে বেঁচে ছিল না। ৫৭৩ সালে আবু বকরের জন্ম হলে সালমা তাকে কাবাতে নিয়ে গিয়ে দেবতাদের কাছে প্রার্থনা করেনঃ "যদি এই লোকটিকে মৃত্যু থেকে মুক্তি দেওয়া হয়, তাহলে তাকে আমাকে দান কর!" আবু বকর তাই আতিক ("অব্যাহতিপ্রাপ্ত") নামে পরিচিত ছিলেন, যখন তার পরবর্তী জীবিত ভাইদের সম্পর্কিত নাম মু'তাক এবং উতাইক দেওয়া হয়েছিল।
সালমা প্রথম দিকে ইসলাম ধর্ম গ্রহণ করেছিলেন। তিনি তাদের মধ্যে ছিলেন যাদের "আরকামের বাড়িতে" মুহাম্মদের সাথে দেখা করার জন্য আনা হয়েছিল, অর্থাৎ ৬১৪ সালের পরে কিন্তু হিজরার আগে।
তিনি ৬৩২ থেকে ৬৩৪ সালের মধ্যে তার ছেলে আবু বকরের খিলাফতের সময় মারা যান।
রামরাম বসু
রামরাম বসু (১৭৫৭ - ১৮১৩) বাংলা গদ্যসাহিত্যের আদি লেখকদের একজন। অষ্টাদশ শতাব্দীর ব্যক্তিত্ব। তার জন্ম ভারতের পশ্চিমবঙ্গ রাজ্যের হুগলি জেলার চুঁচুড়ায়। তিনি বাংলা, সংস্কৃত ও ফার্সি ভাষায় পারদর্শী ছিলেন ; কিছু ইংরেজিও জানতেন। প্রথম দিকে তিনি ভারতে খ্রিস্টধর্ম প্রচারের জন্য আসা মিশনারি পাদ্রীদের বাংলা শেখাতেন। পরে ফোর্ট উইলিয়াম কলেজে তিনি মুন্সি ও সংস্কৃত ভাষার সহকারী শিক্ষকের চাকরি পান। তার রচিত রাজা প্রতাপাদিত্য চরিত বাঙালির লেখা প্রথম বাংলা মৌলিক গদ্যগ্রন্থ ও ছাপাখানায় মুদ্রিত প্রথম বই। বইটি ১৮০১ সালের জুলাই মাসে শ্রীরামপুর মিশন প্রেস থেকে প্রকাশিত হয়। এটি ১৮০১ খ্রিষ্টাব্দের জুলাই মাসে প্রকাশিত হয়েছিল। এছাড়া তিনি বাঙালা ভাষায় কয়েকটি খ্রিস্টধর্ম বিষয়ক বই লেখেন, রামায়ণ ও মহাভারত সম্পাদনা করেন ও উইলিয়াম কেরিকে বাইবেল অনুবাদে সহায়তা করেন।
কর্মজীবন
১৭৯৩ সালে উইলিয়াম কেরি কলকাতায় এলে রামরাম বসু কেরির মুনশি নিযুক্ত হন। ১৭৯৫ সালের জুন মাসের ১৫ তারিখে কেরি মালদহ মদনবাটি নীলকুঠির তত্ত্বাবধায়ক নিযুক্ত হলে তিনিও সঙ্গে যান। ১৮০০ সালে শ্রীরামপুরে ব্যাপটিস্ট মিশন মুদ্রাযন্ত্র ও বাংলা বিদ্যালয় স্থাপন হলে তিনি এই বছরের জুন মাসে নিযুক্ত হন। ১৮০১ সালের ৪ মে রামরাম বসু ফোর্ট উইলিয়াম কলেজের বাংলা বিভাগে দ্বিতীয় পণ্ডিতের পদে মাসিক ৪০ টাকা বেতনে নিযুক্ত হন। শিক্ষকতার পাশাপাশি রামরাম বসু অনুবাদ ও সাহিত্য রচনা করেছেন। 'গসপেল মেসেঞ্জার'গ্রন্থটি 'হরকরা' নামে কবিতায় অনুবাদ করেন। পরে এটি ওড়িয়া ও হিন্দিতেও অনূদিত হয়। এরপর ১৮০০ সালে 'জ্ঞানোদয়' ও 'খৃষ্টবিবরণামৃতং' নামে কবিতায় খ্রিষ্টচরিত রচনা করেন। তবে তার প্রধান কীর্তি ১৮০১ সালে প্রথম বাংলা গদ্যে রচিত ষোড়শ শতাব্দীর 'বারো ভুঁইয়ার' অন্তর্গত বাঙালি জমিদার প্রতাপাদিত্যের জীবনী - 'রাজা প্রতাপাদিত্য চরিত্র'। তিনি স্বয়ং রাজা প্রতাপাদিত্যের বংশধর হওয়ার কারণে এই গ্রন্থে ঐতিহাসিক ও লোকশ্রুতির সমাহার পুঙ্খানুপুঙ্খভাবে লিপিবদ্ধ করতে পেরেছেন। এরপর'লিপিমালা' নামে আর একটি গ্রন্থ। এটিও বাংলা গদ্যে ১৮০২ সালে শ্রীরামপুর থেকে প্রকাশিত হয়। রামরাম বসু উইলিয়াম কেরির বাংলা শিক্ষক ছিলেন। তিনি কেরির বাংলা বাইবেলের পরিমার্জনা করেছিলেন ।
জলগাঁও লোকসভা কেন্দ্র
জলগাঁও লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর জলগাঁও শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি। মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল জলগাঁও লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি জলগাঁও জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি জলগাঁও জেলায় অবস্থিত।
জলগাঁও লোকসভা কেন্দ্র বিজয়ী বর্তমান ও প্রাক্তন সংসদ
জলগাঁও লোকসভা কেন্দ্র বিজয়ী বর্তমান সংসদ ভারতীয় জনতা পার্টির প্রার্থী উম্মেশ পাতিল এবং প্রাক্তন সংসদ ছিলেন ভারতীয় জনতা পার্টির সদস্য এবং এ টি নানা পাতিল।
কচুজোড় রেলওয়ে স্টেশন
কচুজোর রেলওয়ে স্টেশন হল আসানসোল রেলওয়ে বিভাগের অন্ডাল-সাঁইথিয়া শাখা লাইনের একটি রেলওয়ে স্টেশন যা সাহেবগঞ্জ লুপ লাইনে আন্ডাল থেকে সাঁইথিয়া পর্যন্ত সংযোগ স্থাপন করে। এটি ভারতীয় রেলওয়ের পূর্ব রেলওয়ে জোনের এখতিয়ারের অধীনে। এটি ভারতের পশ্চিমবঙ্গ রাজ্যের বীরভূম জেলার নিমটিকুড়ি, কচুজোরে অবস্থিত।
ইতিহাস
অন্ডাল-সাঁইথিয়া শাখা লাইনটি ১৯১৩ সালে নির্মিত হয়। ২০১০-১১ সালে অন্ডাল-পাণ্ডবেশ্বর অংশের বিদ্যুতায়ন সম্পন্ন হয় এবং ২০১৬ সালে কচুজোর রেলওয়ে স্টেশন সহ পাণ্ডবেশ্বর-সাইথিয়া রুটের বিদ্যুতায়ন সম্পন্ন হয়।
মোল্লারহাট ইউনিয়ন
মোল্লারহাট বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।
আয়তন
মোল্লারহাট ইউনিয়নের আয়তন ৪,৮২৪ একর।
জনসংখ্যার উপাত্ত
২০১১ সালের আদমশুমারি অনুযায়ী মোল্লারহাট ইউনিয়নের মোট জনসংখ্যা ১৬,২৪০ জন। এর মধ্যে পুরুষ ৭,৬১১ জন এবং মহিলা ৮,৬২৯ জন। মোট পরিবার ৩,৭৩৩টি।
শিক্ষা
২০১১ সালের আদমশুমারি অনুযায়ী মোল্লারহাট ইউনিয়নের সাক্ষরতার হার ৭১%।
আমেরিকান মুসলিম কাউন্সিল
আমেরিকান মুসলিম কাউন্সিল ( এএমসি ) একটি ইসলামী সংস্থা এবং যুক্তরাষ্ট্রে নিবন্ধিত দাতব্য সংস্থা। ইলিনয়ের শিকাগোতে এর সদর দফতর অবস্থিত।
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (December 2011)">উদ্ধৃতি প্রয়োজন  ]
পরে এএমসি একটি নতুন নামে নিজেকে পুনর্গঠিত করে এবং এর জাতীয় সদর দফতরটি ওয়াশিংটন ডিসি থেকে শিকাগোতে স্থানান্তরিত করে। বর্তমানে "দ্য আমেরিকান মুসলিম কাউন্সিল" নামটি ব্যবহার করা সংস্থাটি আল-আমাউদী প্রতিষ্ঠিত এএমসি থেকে আলাদা; এটি অনেক বেশি পরিমিত।
এএমসি দক্ষিণ ফ্লোরিডার অধ্যাপক এবং ফিলিস্তিনের ইসলামী জিহাদ নেতা সামি আল-আরিয়ানের প্রতিরক্ষাতে অংশ নিয়েছিল এবং মার্কিন সরকারের এই অভিযোগে যে এই অধ্যাপক সন্ত্রাসী কর্মকাণ্ডে অংশ নিয়েছিলেন, তা নিয়ে প্রশ্ন তোলেন । এএমসি একটি পত্রিকা তৈরি করেছিল যাতে এতে বলা হয়েছে যে "সংখ্যালঘু এবং অভিবাসী সম্প্রদায়ের হয়রানি ও ক্ষতি করার এফবিআইয়ের ইতিহাস রয়েছে"। ২ মার্চ, ২০০৬ এ, আল-আরিয়ান ফিলিস্তিনি ইসলামিক জিহাদ নামে একটি " বিশেষভাবে মনোনীত সন্ত্রাসী " সংগঠনকে সহায়তা করার ষড়যন্ত্রের অভিযোগে দোষী সাব্যস্ত করেছিল। আল-আরিয়ানকে ৫৭ মাসের কারাদন্ডে দণ্ডিত করা হয়েছিল এবং তার কারাবাসের মেয়াদ শেষে তাকে বহিষ্কারের আদেশ দেওয়া হয়েছিল।
এসকে মুভিজ
এসকে মুভিজ একটি ভারতীয় চলচ্চিত্র প্রযোজনা সংস্থা ও বিতরণ কোম্পানি যেটির প্রতিষ্ঠাতা কর্ণধার হলেন হিমাংশু ধানুকা এবং অশোক ধানুকা। কলকাতার পশ্চিমবঙ্গে প্রযোজনা সংস্থাটির সদর দফতর অবস্থিত। মূলত প্রতিষ্ঠানটির মূল উদ্দেশ্য হল বাংলা ভাষার চলচ্চিত্রসমূহ নির্মাণ নিয়ে কাজ করা।
এশিয়াস্যাট ৮
এশিয়াস্যাট ৮ বা আমোস -৭ হংকংয়ে নির্মিত একটি ইসরায়েলি ভূস্থির যোগাযোগ উপগ্রহ যা এশিয়া স্যাটেলাইট টেলিযোগাযোগ সংস্থা (এশিয়াস্যাট) দ্বারা পরিচালিত হয়।
উপগ্রহ
২০১৬ সালের ডিসেম্বরে, স্পেসকোম এশিয়াস্যাট ৮-এর কু-ব্যান্ড ইজারা দেওয়ার জন্য এশিয়াস্যাটের সাথে ৮৮-মিলিয়ন ডলারে চার বছরের জন্য চুক্তি স্বাক্ষর করে। এটি ৪ ডিগ্রি পশ্চিমে পরিষেবা প্রদান করছে।
উৎক্ষেপণ
বাম|থাম্ব|এশিয়াস্যাট ৮ বহনকারী ফ্যালকন ৯ এর উৎক্ষেপণ। ফ্যালকন ৯ ভি ১.১ পরিবহন রকেট ব্যবহার করে স্পেস এক্স এশিয়া স্যাট ৮ উৎক্ষেপণ করতে চুক্তিবদ্ধ হয়েছিল। উৎক্ষেপণটি কেপ ক্যানাভেরাল এয়ার ফোর্স স্টেশনের স্পেস লঞ্চ কমপ্লেক্স ৪০ থেকে ৫ আগস্ট ২০১৪ সালে ০৮:০০ ইউটিসি-তে হয়েছিল।
এশিয়াস্যাট ৮ উৎক্ষেপণের জন্য ব্যবহৃত ফ্যালকন ৯ এর উপরের পর্যায়টি একটি ক্ষয়িষ্ণোবৃত্ত নিম্ন কক্ষপথে ছিল ১৩ আগস্ট ২০১৪ পর্যন্ত, প্রাথমিক পেরিজি এবং  প্রাথমিক এপোজি তে।
এক মাস পরে, কক্ষপথটি পৃথিবীর নিকটতম অ্যাপ্রোচে উচ্চতায় ক্ষয় প্রাপ্ত হয়েছিল, এবং নভেম্বরের মধ্যে ক্ষয়প্রাপ্ত হয়ে  পেরিজিতে পৌঁছেছিল।
২০১৯ ক্রিকেট বিশ্বকাপ গ্রুপ পর্ব
২০১৯ সালের ক্রিকেট বিশ্বকাপ প্রতিযোগিতার গ্রুপ পর্বের খেলাগুলো রাউন্ড-রবিন পদ্ধতিতে অনুষ্ঠিত হবে। এ পর্বে অংশগ্রহণকারী দশ দলই একে-অপরের বিপক্ষে একই গ্রুপে প্রতিদ্বন্দ্বিতায় অবতীর্ণ হবে। এরফলে সর্বমোট ৪৫টি খেলা সম্পন্ন হবে। প্রত্যেক দলই সর্বমোট নয়টি খেলায় অংশ নিবে। গ্রুপের শীর্ষ চার দল নক-আউট পর্বে উপনীত হবে। ১৯৯২ সালের ক্রিকেট বিশ্বকাপেও একই প্রক্রিয়া অবলম্বন করা হয়েছিল।
রজতকুমার সেন
রজতকুমার সেন (Rajatkumar Sen) (১৯১৩ - ৬ মে, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম শহীদ বিপ্লবী। গুপ্ত বিপ্লবী দল 'ইন্ডিয়ান রিপাবলিকান আর্মি'র তিনি সদস্য ছিলেন। বিপ্লবী দলের সদস্য হিসেবে ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর ২২ এপ্রিল তারিখে সংঘটিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। ৬ ই মে পাঁচ সঙ্গীর সাথে চট্টগ্রামে ইউরোপীয়ান ক্লাব আক্রমন করতে গিয়ে সতর্কতার বহর দেখে নিজের বাড়ি চলে এলেও পুলিশ তাদের পিছু নেয়  ও লেলিয়ে দেয় গ্ৰামবাসীদেরকে, 'তারা আসলে ডাকাত' এই পরিচয় দিয়ে। তাড়া খেয়ে তাঁরা জুলধা গ্ৰামের শরবনে আশ্রয় নেন ও পুলিশের সাথে তাদের খন্ডযুদ্ধ হয়। যখন তাদের বন্দুকের গুলি প্রায় শেষ হয়ে যায়, তখন এই ঘৃণিত শক্তির কাছে আত্মসমর্পণ না করে আত্মবিসর্জনের পদ্ধতি গ্ৰহণ করেন ও একে অপরকে গুলি করেন। এভাবেই শহিদ হন রজত সেন। স্বদেশ রায়, মনোরঞ্জন সেন ও দেবপ্রসাদ গুপ্তও শহিদ হন। শরবনে আশ্রয় নেওয়ার পূর্বে তাদের দুই সঙ্গী সুবোধ চৌধুরী ও ফণীন্দ্র নন্দী ধরা পড়েন পুলিশের কাছে।
জন্ম ও শিক্ষাজীবন
রজতকুমার সেনের জন্ম চট্টগ্রামে। তার পিতার নাম রঞ্জনলাল সেন।
ব্যান্ড বেত আঁচড়া
Dendrelaphis pictus হচ্ছে শ্রীলঙ্কা, ভারত, বাংলাদেশ, মিয়ানমার, মালয়েশিয়া, চীন, কম্বোডিয়া, থাইল্যান্ড, ভিয়েতনাম এবং নেপালের স্থানীয় গেছো কলুব্রিডি পরিবারের সাপের প্রজাতি।
বর্ণনা
এটি একটি গেছো সাপ। আঁকা ব্রোঞ্জব্যাকে ২৩ থেকে ২৬ পর্যন্ত ম্যাক্সিলারি দাঁত, চোখ নাকের এবং চোখের মধ্যবর্তী দূরত্ব হিসাবে দীর্ঘ।  রোস্টাল স্কেল গভীর থেকে আরও বিস্তৃত এবং উপরে থেকে দৃশ্যমান।  অভ্যন্তরীণ স্কেলগুলি প্রাইফ্রন্টাল স্কেলগুলির চেয়ে দীর্ঘ বা সামান্য খাটো।  সামনের স্কেলটি রোস্টাল বা স্নাউটের ডগা থেকে তার দূরত্ব যতটা দীর্ঘ তবে প্যারিটাল স্কেলের চেয়ে ছোট o  লোরিয়াল দীর্ঘ এবং সেখানে একটি প্রাক্কুলার এবং দুটি পোস্টোকুলার রয়েছে।  টেম্পোরাল স্কেলগুলি ২ + ২, ১+ ১ বা ১ + ২ হয়।  পঞ্চম এবং ষষ্ঠ (বা চতুর্থ থেকে ষষ্ঠ) চোখে প্রবেশ করে নয়টি (সাত বা আট) উচ্চতর ল্যাবিল রয়েছে ।এই সাপটি  চিবুকের সামঞ্জস্য  পাঁচটি (চারটি) নীচের ল্যাবালিয়াল রয়েছে, যা একটি পূর্ববর্তী এবং দুটি উত্তরীয় আঁশ দ্বারা পৃথক করা হয়।  স্কেলগুলি ১৫ সারিতে থাকে, বহির্মুখী হিসাবে প্রায় বৃহদাকার;  ভেন্ট্রালসের সংখ্যা ১৫১-২২০৪, মলদ্বার  বিভক্ত এবং সাবকডালগুলি ১০৩-১১৭৪ স্তরে।